લખનવીમાં મોટે ભાગે એ-લાઇન સ્કર્ટ અને ફ્લેરી એમ બન્ને પૅટર્ન આવે છે. જો તમારું સુડોળ શરીર હોય તો તમે ફ્લેરી સ્કર્ટ પહેરી શકો. એના પર સ્કર્ટને અનુરૂપ કોઈ પણ કૉન્ટ્રાસ્ટ કલરનું ટી-શર્ટ પહેરવું. જો તમારે એ-લાઇન સ્કર્ટ પહેરવું હોય તો તમે ની-લેન્ગ્થ અથવા ઍન્કલ-લેન્ગ્થ સિલેક્ટ કરી શકો. એની સાથે શર્ટ પહેરી ટક-ઇન કરી એક નવો લુક આપી શકાય. લખનવીના પ્લાઝો પણ સરસ લાગી શકે. પલાઝોમાં લાઇનિંગ જરૂર નાખવું. પલાઝો સાથે શૉર્ટ ટૉપ અથવા લૉન્ગ કુરતી એમ બન્ને સારાં લાગી શકે. તમારી બૉડી-ટાઇપને અનુસાર કપડાં પહેરવાં.